《晁公诗九经堂》
宋代·吕本中

人家有屋但堆钱，君家有屋定不然。一堂无物四壁立，六艺三传相周旋。

人言君贫君不顾，以此辛勤立门户。圣人遗意要沉思，暂脱楚骚辞汉赋。

他年相见问何如，且说九经得力处。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。